Ribe Stifts Adresseaviser, 1837-07-11
Udenlandske Efterretninger. Spanien. Rygtet om, at Marskal Clauzel skal modtage Overcommanden over Dronningens Tropper, beskjæftiger endnu bestandig Pariserne. Nogle Blade holde det for en afgjort Sag, andre ansee det derimod for meget tvivlsomt. Turde man fæste Lid til, hvad Nogle fortælle, at den franske Regjering, foruroliget ved de spanske Anliggenders uheldige Gang, har besluttet sig til en væbnet Mellemkomst, og vil lade Marskal Clauzel gaae over Pyrenæerne med 25000 Md., da vilde vistnok høist vigtige Følger være at vente af et saadant Skridt; men det er at befrygte, at dette Rygte er grebet af Luften. Langt sandsynligere er det, at Frankerig blot vil overlade den spanske Regjering Marskalkens Person og i alt Fald maaskee restituere den næsten tilintetgjorte Fremmedlegion. Dette er altid Noget; men det bliver alligevel tvivlsomt, om selv Marskal Clauzels berømte militære Dygtighed vil formaae at overvinde alle de Hindringer, som ligge i Spaniernes Charakteer i Almindelighed, i Regjeringens Aand, i Landets ydre og indre Forhold, i Hærens nærværende Tilstand, i Mangel, Udygtighed, Modløshed og maaskee Forræderi, og endelig i den stedse voxende Ligegyldighed for Dronningens Sag. Hvorlidet Fremmedlegionen, uagtet al udviist Tapperhed, have været istand til at udrette paa spansk Grund, er noksom erfaret, og D. Carlos's Navarresere ville næppe slaaes mindre tappert, end Abdel Kaders Beduiner. – Don Carlos har uforstyrret fortsat sine Bevægelser, og den nyeste telegraphiske Depesche har bragt den vigtige Efterretning, at han nærmede sig Barcelona. Rayo, som med 4500 Cataloniere dannede hans Avantgarde, havde d. 23de sine Forposter i Rubi, Castell, Bisbal og St. Cugat, hvilket sidstnævnte Sted kun ligger 2 franske Mile nordlig for Barcelona. Baron de Meers Hovedqvarteer var i Martorell, 5 franske Mile nordvestlig for Barcelona; hans Styrke ansloges til 15000 Fodfolk og 1400 Ryttere. - J Madrid havde Regjeringen og Nationens Repræsentanter hengivet sig til en ubegribelig Sorgløshed, af hvilken de syntes ikke at ville lade sig opskrække. Stærke Stemmer havde vel fra Tid til Tid hævet sig, for at vække Cortesforsamlingen; men de havde fundet tillukkede Øren. Samme Skjebne havde i Mødet d. 20de f. M. den Deputerede Alvara, som med al Veltalenheds Styrke androg paa, at det hidtil fulgte Krigs system aldeles og paa det Hurtigste maatte forandres, og Nationen opbydes i Masse. "D. Carlos" sagde han har aabenbart den Hensigt, at bemægtige sig Hovedstaden. Hvilke Forholdsregler har Regjeringen taget, forat afvende denne Fare, Regjeringen opflammet hverken Folkets Enthusiasme eller Nationalgardens Jver; kun en liden Deel af denne er bevæbnet. Spanien befinder sig i truende Fare; Scenerne fra 1823 ville fornye sig" Her blev Taleren afbrudt af den heftigste Knurren; Præsidenten skaffede med Nød og næppe saamegen Rolighed, at han kunde tale ud; men hans Andragende blev forkastet. En Trediedeel af de Deputerede understøttede dog hans Forslag; men de andre to Trediedeele synes ikke at ville lade sig overbevise om Nødvendigheden af store og kraftige Forholdsregler, førend D. Carlos med sine Soldater og Capuzinere trænger ind ind i Forsamlingssalen.